Galegos no Tour de Francia

280px|miniatura|dereita|Óscar Pereiro, gañador da edición 2006.

Tralo Tour de Francia 2017, só en 37 das 101 edicións disputadas houbo representación de ciclistas **galegos no Tour de Francia**. A primeira delas foi no Tour de Francia 1949, cando o ponteareán Emilio Rodríguez foi seleccionado entre os 6 integrantes do equipo español, téndose que retirar na quinta etapa. Dende entón outros 10 corredores galegos participaron na carreira ciclista máis importante do mundo, salientando os resultados acadados por Óscar Pereiro e Vicente López Carril, que conseguiron rematar no podio final de París, en primeira e terceira posición, ademais de acadar vitorias de etapa. Outros ciclistas conseguiron rematar entre os 10 primeiros, como Álvaro Pino e Marcos Serrano, sendo tamén este último quen de gañar unha etapa.

De seguido amósase unha lista cos datos sobre os corredores, colocados segundo a posición acadada na súa mellor participación:
## Óscar Pereiro Sío 
Óscar Pereiro (1977- ) competiu en 6 edicións do Tour de Francia, completando a proba en 4 ocasións, e rematando sempre entre os 10 primeiros clasificados. A súa mellor participación foi a do ano 2006, cando acadou a vitoria na clasificación xeral trala descualificación por dopaxe de Floyd Landis. En 2005 acadou a súa única vitoria de etapa, na localidade de Pau. Nese mesmo ano gañou o premio especial da combatividade.

* 1 vitoria de etapa (en 2005).

## Vicente López Carril 
López Carril no Tour de 1976.|dereita|miniatura

Vicente López Carril (1942-1980) competiu en 9 edicións do Tour de Francia, completando a proba en 8 ocasións, e rematando 5 veces entre os 10 primeiros clasificados. A súa mellor participación foi a do ano 1974, cando acadou o terceiro posto na clasificación xeral despois de ocupar o segundo posto durante varias xornadas. É o ciclista galego que máis etapas gañou na carreira francesa, con tres: 1 en 1973 en Niza, 1 en 1974 en Serre Chevalier e 1 en 1975 en Avoriaz.

* 3 vitorias de etapa (1 en 1973, 1 en 1974 e 1 en 1975).

## Álvaro Pino Couñago 
Álvaro Pino (1956- ) competiu en 5 edicións do Tour de Francia, completando a proba en 4 ocasións, e rematando 2 veces entre os 10 primeiros clasificados. As súas mellores participacións foron as dos anos 1986 e 1988, cando acadou o oitavo posto da clasificación xeral.

## Marcos Serrano Rodríguez 
Marcos Serrano (1972- ) competiu en 7 edicións do Tour de Francia, completando a proba en 6 ocasións, e rematando 1 vez entre os 10 primeiros clasificados. A súa mellor participación foi a do ano 2001, cando acadou o noveno posto da clasificación xeral. En 2005 acadou a súa única vitoria de etapa, na localidade de Mende.

* 1 vitoria de etapa (en 2005).

## Jesús Blanco Villar 
Jesús Blanco Villar (1962- ) competiu en 3 edicións do Tour de Francia, completando a proba en 2 ocasións.

## Emilio Rodríguez Barros 
Emilio Rodríguez (1923-1984) competiu en 3 edicións do Tour de Francia, completando a proba en 1 ocasión.

## Manuel Rodríguez Barros 
Manuel Rodríguez (1926-1997) competiu en 2 edicións do Tour de Francia, completando a proba nas 2 ocasións.

## José Ángel Vidal Martínez 
José Ángel Vidal (1969- ) competiu en 8 edicións do Tour de Francia, completando a proba en 7 ocasións, sempre dentro do equipo Kelme.

## Raúl Rey Fomosel 
Raúl Rey Fomosel (1936- ) competiu en 3 edicións do Tour de Francia, completando a proba en 1 ocasión.

## José Manuel Oliveira Boga 
José Manuel Oliveira (1967- ) competiu nunha edición do Tour de Francia, completando a proba.

## José Bernárdez Boluja 
José Bernárdez Boluja (1935- ) competiu en 1 edición do Tour de Francia, sen rematar a proba.

## Participantes por edición 
## Notas 
## Véxase tamén 
### Outros artigos 
* Galegos na Vuelta a España
* Galegos no Giro de Italia